cyanic-selkie/wikianc huggingface dataset:
Gökçeada
Gökçeada, tidligere Ímvros eller Imbros (gresk Ίμβρος, eldre tyrkisk İmroz) er den største øya i Tyrkia. Den hører til De nordegeiske øyer i Egeerhavet. Gökçeada hører til Provinsen Çanakkale og ligger ved inngangen til Sarosbukta nord i Egeerhavet. Øya er Tyrkias vestligste punkt. Den har et areal på 279 km².
Etter en folketelling i 2000 hadde Gökçeada totalt 8 875 innbyggere. I samme folketelling ble det rapportert at 7 254 av innbyggerne bor i Gökçeada by og 1 621 i de andre landsbyene. Viktigste næringsvei på Gökçeada er fiske og turisme. Øya er også kjent for sin vinproduksjon. Befolkningen er hovedsakelig tyrkisk, men det er fremdeles rund 250 etniske grekere på øya. Et stort antall grekere har emigrert.
Bartholomeos I, den økumeniske patriark av Konstantinopel er født på øya.
Abraham de Moivre
Abraham de Moivre (født 26. mai 1667 i Vitry-le-François, Frankrike, død 27. november 1754 i London, England) var en fransk matematiker. Hans far var lege og sørget for at sønnen fikk en god utdannelse. Blant annet gjennomførte han et fire år langt studium i gresk som ble etterfulgt med studier innen logikk. På egen hånd leste han matematikk og ble interessert i sannsynlighetsregning som han fant i en bok av Huygens. I 1684 begynte han i Paris studier i fysikk, men måtte snart flytte til London da hans protestantiske tro ikke lenger ble akseptert.
I London kom de Moivre raskt i kontakt med det nyeste innen naturvitenskap ledet av Newton, Halley og andre. Selv om han måtte bruke mye av sin tid til å forsørge seg selv ved å gi privatundervisning i matematikk, klarte han likevel å utarbeide mange nye og viktige resultat. Noe av det første var en utvidelse av Newtons binomialformel til å gjelde for multinomer. Arbeidet resulterte i at han ble innvalgt som medlem i Royal Society i 1697. Han ble værende i London til sin død i 1754.
Viktige bidrag
I de følgende årene fortsatte han å forbedre forståelsen av sannsynlighetsteori og kom frem til normalfordelingen som en grense av binomisk fordeling. I denne sammenhengen behøvde han verdien for n fakultet for store verdier av argumentet n og viste at med stor nøyaktighet er
Han skrev boken Doctrine of Chances i 1718 som er et pionerverk i sannsynlighetsregningen. Gjennom verket Annuities of Lives som kom ut i 1724, regnes de Moivre som en av grunnleggerne av aktuarmatematikken.
Innen den rene matematikk er de Moivre kjent for å utlede et lukket uttrykk for Fibonacci-tallene. Ved hjelp av det gyldne snitt
viste han at det n-te Fibonacci-tallet Fn kan skrives som
På tross av denne utledningen til de Moivre, kalles dette for Binets formel. Derimot har han fått sitt navn knyttet til formelen
hvor x er en reell variable, n er et heltall og i er den imaginære enhet. Dette er en av de aller første, fundamentale ligninger som knytter de trigonometriske funksjonene til de komplekse tallene. Den fulle betydning av dette resultatet ble først flere år senere mer grundig forstått og utnyttet av Euler.
Zhao Jianhua
Zhao Jianhua (født 21. april 1965) er en kinesisk badmintonspiller.
Han representerte Kina under Sommer-OL 1992 i Barcelona, der han ble utslått i kvartfinalen i singel.
Lara Stalder
Lara Stalder (født 15. mai 1994), sveitsisk ishockeyspiller som deltok i de olympiske vinterleker 2014 i Sotsji.
Stadler vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.
Tampa Bay Mutiny
Tampa Bay Mutiny er en tidligere amerikansk fotballklubb. Klubben ble stiftet i 1995, men ble oppløst allerede i 2001. 6 år etter stiftelsen. De spilte i Major League Soccer hele sin eksistens.
Alina Müller
Alina Müller (født 12. mars 1998), sveitsisk ishockeyspiller som deltok i de olympiske vinterleker 2014 i Sotsji.
Müller vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.
Alexa Komarnycky
Alexa Komarnycky (født 5. oktober 1989) er en canadisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 800 meter fri.
Liste over fotballklubber i Brunei
Liste over fotballklubber i Brunei inneholder bruneiske fotballklubber som er en del av seriesystemet.
Eksterne lenker
NFABD-registrerte klubber
Spilledåsen (film)
Spilledåsen (originaltittel: Music Box) er en amerikansk dramafilm fra 1989 med Jessica Lange og Armin Mueller-Stahl i hovedrollene og med regi av Costa-Gavras.
Filmen er løst inspirert av saken om John Demjanjuk, en ukrainer som i 1988 ble dømt for krigsforbrytelser utført i konsentrasjonsleiren Treblinka under andre verdenskrig, samt episoder fra manusforfatteren Joe Eszterhas egne liv.
Filmen ble vist på Filmfestivalen i Berlin i 1990, hvor den vant Gullbjørnen.
Handlingsreferat
Anne Talbot er forsvarsadvokat i Chicago. Hun får vite at faren hennes, den ungarske innvandreren Michael J. Laszlo, står i fare for å få hans amerikanske statsborgerskap tilbakekalt fordi han står anklaget for krigsforbrytelser. Men han insisterer at det er snakk om feil identitet. Anne bestemmer seg for å forsvare faren sin i en rettssak. En av grunnene hennes er hvor dypt sønnen hennes, Mikey, beundrer bestefaren. Ifølge påtale-advokat Jack Burke fra Office of Special Investigations, heter han ikke Michael Laszlo, som han selv påstår, en enkel politisk flyktning. Snarere er han "Mishka" den tidligere sjefen for en Dødsskvadron. I Budapest torturerte og myrdet Mishka og hans enhet sadistisk mange ungarske jøder. For Anne er disse påstandene absurde. Den kjærlige alenefaren som oppdro henne, kunne umulig ha begått slike forbrytelser.
Senere forteller Jack Burke til Anne at faren hennes ikke har noen samvittighet, ingen empati, og at hans kjærlighet til familien bare er en fasade. En rasende Anne svarer ved å beskylde Burke for å ha myrdet sin nylig avdøde kone. Men farens bank-konto avslører store utbetalinger til en ungarsk innvandrer som heter Tibor Zoldan. Faren hennes hevder at dette var lån for å hjelpe en fattig venn som senere døde. Når saken utspiller seg foran en dommer ved navn Irwin Silver, blir forbrytelsene til Mishkas enhet beskrevet i vitnesbyrd fra de få som overlevde kontakten med denne enheten. Alle vitnene identifiserer Annes far som deres torturist. I tillegg vises et identifikasjonskort, med hans fotografi og navnet "Laszlo Miklos"
En FBI-agent bekrefter ektheten. Hennes far hevder at alle "bevisene" var gjengjeldelse fra Ungarns daværende kommunist-regjering og deres hemmelige politi, ÁVO. Anne finner en sovjetisk avhopper som vitner om KGBs program for å produsere forfalskninger av slike dokumenter for å ramme anti-kommunister i Vesten. Denne åpenbaringen, kombinert med Annes spørsmål rundt påliteligheten til vitner som fremdeles lever under en politistat, fører til tvil i saken. Burke kunngjør at det er et vitne som kan påstå at Michael Laszlo virkelig var "Mishka " men på grunn av sine medisinske problemer er vitnet imidlertid ikke i stand til å forlate Budapest. Anne, Burke og dommer Silver reiser til Ungarn.
Annes far nekter, og hevder at kommunistene kommer til å myrde ham hvis han returnerer til hjemlandet. Anne får vite om Tibor Zoldan, som døde i en bilulykke, kanskje presset faren til Anne. Anne får adressen til Tibors søster Magda. På hotellet i Budapest får Anne besøk av en mystisk mann som hevder å være venn av faren hennes. Han legger igjen noen dokumenter. Dagen etter fremlegger Anne dokumentene - signerte erklæringer hvor vitnet hadde identifisert tre helt forskjellige menn som "Mishka" og dommer Silver avviser påtalemyndighetens sak.
Burke forteller at selv om det er for sent å redde ofrene, mener han at det er viktig å huske hva som skjedde med dem. Han beskylder Anne for å leve i en fantasi-verden, og oppfordrer henne til å besøke en bro hvor Mishka kastet ofrene sine i Donau-elven. Når Annes lokale guide kjører henne tilbake til et hotell, passerer de broen som ble nevnt flere ganger fra vitnene som stedet for Mishkas henrettelser. Anne ber sjåføren stoppe slik at hun kan gå seg en tur. Etter å ha sett ned på elven og sett stedet for grusomhetene, tar Anne en drosje til Magda Zoldans leilighet i håp om å finne ut hva som egentlig skjedde.
Palmispa
Palmispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Ganske små (ca. 4,5 millimeter), avlange, ganske flate, blanke, svarte bladbiller med noen brune tegninger. Antennene er litt lengre enn hode + pronotum med 11 ledd, ganske tynne. Pronotum er avrundet firkantet, dekkvingene nokså lange og nesten jevnbrede, med 8-10 rader av grove punkter (tallet øker bakover), uten opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Denne arten lever på palmer og på slekten Calamus i myrkonglefamilien.
Utbredelse
Artene er endemiske for Ny-Guinea.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Liste over fotballklubber i Burkina Faso
Liste over fotballklubber i Burkina Faso inneholder burkinske fotballklubber som er en del av seriesystemet.
Al-Mamun
Al-Mamun, herskernavn for Abu al-Abbas Abd Allah al-Mamun ibn ar-Rashid (arabisk: أبو العباس عبد الله المأمون بن هارون الرشيد; født 13. september 786 i Bagdad, død 9. august 833 i al-Budandūn) var den syvende abbasidiske kalif. Han regjerte fra 813 til 833. Under ham oppnådde abassidenes kalifat sitt kulturelle høydepunkt.
Bakgrunn
Han var sønn av kalif Harun al-Rashid og persiske Marādshil, som var Harun al-Rashids slavinne/konkubine. Moren døde sannsynligvis tidlig etter fødselen, slik at al-Mamn ble oppdratt av den arabiske slavinnen/konkubinen Zubaida, som var mor til al-Mamuns halvbror Muhammad al-Amin.
Den natten som Al-Mamoun ble født, ble senere kalt «de tre kalifers natt». Da døde hans onkel, al-Hadi, og ble etterfulft av al-Mamuns far, Harun al-Rashid, som hersker over abbasidenes kalifat.
Kalif
Al-Mamun beseiret i 813 sin bror Muhammad al-Amin og kunne etter å ha beseiret Ali-tilhengere marsjere inn i Bagdad i 819. I årene 830-833 førte han krig mot det bysantinske riket.
Al-Mamun hadde store vanskeligheter med religiøse splittelser i sin regjeringstid, og forsøkte å få etablere forsoning mellom de ulike religiøse grupperingene. Men mot slutten av sitt liv knyttet han seg til mutazilittene. Han videreutviklet Visdommens hus i Bagdad, som hans far hadde grunnlagt, som sentrum for oversettelse av greske verk. Han sørget også for gode kår for lærde som studerte astronomi, medisin og filosofi. I hans regjeringstid ble en del verker oversatt fra persisk til arabisk ved Visdommens hus.
Al-Ma'mun døde 9. august 833 i al-Budandūn under et felttog mot det bysantinske riket. Hans legeme ble ført til Tarsus og begravd der. Hans etterfølger ble broren Al-Mu'tasim (833–842).
Erika Villaécija García
Erika Villaécija García (født 2. juni 1984) er en spansk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 800 meter fri.
Vesla
Vesla er en norsk TV-film, regissert av Magne Bleness. Manuset var basert på et skuespill av Erling Pedersen. Vesla ble sendt i Fjernsynsteatret 25. november 1980.
Handling
Niåringen Vesla er evnemessig seint utviklet. Spørsmålet er om hun skal gå på spesialskole eller integreres i ordinær grunnskole? Filmen forteller om den formiddagen når foreldrene skal skrive under på at datteren skal begynne fast på spesialskole.
Syn
Jo Ørjasæter skrev i boka Fjernsynsteatret : til glede og forargelse at det var «et dramatisk sett noe tørt, men både instruktivt og engasjert spill omkring spørsmålet integrering i skolen.»
Øst-Antarktis
Geografi
Øst-Antarktis utgjør om lag to tredjedeler av det antarktiske kontinentet. Områdets geografiske yttergrense strekker seg fra Rosshavet til Weddellhavet, og nesten hele Øst-Antarktis ligger på den østlige halvkule. Størstedelen av Øst-Antarktis er dekket av isbreer og innlandsis, men det finnes også isfrie fjellområder og oaser.
Områder
Øst-Antarktis kan deles inn i følgende områder:
Salpetersyrling
Salpetersyrling er en relativt svak syre med den kjemiske formelen HNO2. Den er nært beslektet med salpetersyre, men vesentlig svakere.
Salpetersyrling dannes når nitrogenmonoksid, NO, reagerer med vann. Syren kan ikke konsentreres; nitrogenmonoksidet gjendannes og damper av om man forsøker å fordampe vannet.
Saltene som dannes når salpetersyrlingen reagerer med vann kalles nitritter. Ka for denne syrlingen er 4.7*10-4 og reaksjonslikningen ser slik ut
HNO2(aq) + H2O(l) ↔ NO2-(aq) + H3O+(aq)
Şanlıurfa
Şanlıurfa, ofte bare kalt Urfa til daglig (kurdisk Riha, arabisk الرها al-Ruhā, gammelsyrisk ܐܘܪܗ Urhoy, armensk Ուռհա Owr'ha), i antikken Edessa, er en by sørøst i Tyrkia med omkring en halv million innbyggere. Şanlıurfa er administrasjonssted for provinsen Şanlıurfa. Det er en by med hovedsakelig arabisk, kurdisk og turkmensk befolkning. Urfa ligger på ei stor, åpen slette, omkring 80 km øst for elva Eufrat. Byen er et veiknutepunkt og et handelssenter i et fruktbart jordbruksdistrikt. Urfa har ruiner av Edessa fra oldtiden, som i perioden 137 f.Kr.–216 e.Kr. var hovedstad i kongeriket Osroene og som senere var et senter for de syriske kristne.
Etter tradisjonen skal profetene Abraham og Job være født i Urfa. I dag er Urfa en pilegrimsby for muslimer og er den 5. helligste by innen islam.
Antikken
Byen ble grunnlagt i 200-tallet f.Kr. av seleukidene, som fylte byen/militærkolonien med makedonsk-greske kolonister. Den fikk navnet Edessa etter en by av samme navn i Makedonia, hvor Seleukide-dynastiets grunnlegger Seleukos I kom fra. Edessa var en del af Seleukideriket frem til 66 f.Kr., da området kom under romersk kontroll.
Byen var en del av Romerriket frem til delingen i 396 i Vestromerriket og Østromerriket, da Edessa naturlig nok hørte til det sistenevnte.
Armensk herredømme
I 1000-tallet kom byen igjen under kristen bysantinsk kontroll. Byens befolkning bestod no hovedsagelig av kristne armenske innbyggere. I 1080-årene ble byen erobret av tyrkerne, men et armensk opprør 1090-årene gav byen selvstendighet under den armenske fyrste Thoros. Da det første korstog i 1097 nådde frem til området, bad Thoros korsfarerne om hjelp, ettersom han fryktet repressalier fra sine muslimske naboer. Korsfarernes hovedhær valgte imidlertid å dra sørover mot Antiokia ved Orontes, men én enkelt korsfarerleder, Baudouin I de Boulogne, valgte å komme Thoros til hjelp.
Korsfarertiden
I perioden 1097–1144 var byen hovedstad i et korsfarerrike. Ved Baudouins ankomst ble han tilbudt å bli Thoros' etterfølger. Med dennes død kort tid etter fikk Edessa i 1098 sin første vesteuropeiske herre i grev Baudouin. Denne satte seg fore å utvide Edessas territorium til at omfatte flere av de omkringliggende byer, blant annet Turbessel og Douluk. Baudouin grunnla en stat etter den vesteuropeiske feudalmodell, men på grunn av områdets store armenske flertall måtte han være på god fot med disse. I 1100 arvet han den lille Jerusalemstaten og han måtte derfor overlate grevskapet Edessa til sin grandnevø, Baudouin II, som i de neste 18 år konsoliderte herredømmet over den edessanske stat.
Efter en god regjeringstid ble Joscelin I etterfulgt av sin udugelige sønn Joscelin II, som var av halvt armensk og halvt fransk opphav. Joscelin II ødela Edessas forsvarsmessige muligheter ved å støte fra seg sine muslimske allierte og ikke ta trusselen fra det nærliggende Mosul alvorlig. I 1144 falt Edessa etter en hard beleiring til den dyktige muslimske atabeg Ad-Din Zangi av Mosul. Joscelin II prøvde i de neste par år å gjenerobre Edessa, men det vesteuropeiske herredømme over byen var forbi. I de neste 50 år var det stadig etterkommere av Joscelin II som gjorde krav på Edessa.
Senere historie
Etter tiden med vesteuropeisk herredømme, skiftet Edessa hender mellom flere forskjellige rivaliserende muslimske dynastier, blant annet etterkommerne av Zengi og Saladins kurdiske dynasti, ayyubidene.
Midt på 1200-tallet kom byen under mongolsk herredømme, men dette var kortvarig.
Friedrich Moch
Friedrich Moch (født 12. april 2000) er en tysk langrennsløper.
Şanlıurfa
Senere historie
Århundrer senere, fra 1637, var byen en del av Det osmanske rike, men byen oppnådde aldri den samme betydning igjen som den hadde hatt i middelalderen under de skiftende kristne og muslimske herskere. I 1895 ble det gjennomført flere store massakre mot kristne armenere i Urfa; senere ble det verre og det ble en massiv flukt av kristne fra byen, særlig mot Aleppo. Byen hadde en stor armensk og assyrisk befolkning frem til folkemordene på disse folkene under første verdenskrig.
Friedrich Moch
Han representerte Tyskland i 30 km skiathlon under vinter-OL 2022 hvor han kom på 13. plass.
I ski-VM 2023 i Planica gikk han ankeretappen på Tysklands lag som tok bronse på 4 × 10 km stafett.
Şanlıurfa
Senere historie
I moderne tid kom byen under fransk herredømme, for til sist å bli en del av det moderne Tyrkia.
Klima
Şanlıurfa har et halvtørt klima. Şanlıurfa er særdeles varm om sommeren. Temperaturene blir på det meste opp mot 41,5 °C. Det er nesten helt tørt om sommeren, mens om vintrene er kjølige og våte. Våren og høsten er mild og våt.
Liste over fotballklubber i Burundi
Liste over fotballklubber i Burundi inneholder burundiske fotballklubber som er en del av seriesystemet.
Liège–Bastogne–Liège 2016
Liège–Bastogne–Liège 2016 er den 102. utgaven av sykkelrittet Liège–Bastogne–Liège og som det trettende arrangementet på UCIs WorldTour-kalender i 2016 blir det arrangert 24. april.
Talcha lufthavn
Talcha lufthavn er en flyplass i Rara National Park i Mugu-distriktet i Nepal.
Nettbrett
Et nettbrett (engelsk: tablet og tablet computer) er en bærbar datamaskin som består av en flat berøringsskjerm (touchscreen) hvor pekepenn, digital penn eller fingertupp brukes til å styre enheten i stedet for tastatur eller mus. For å skrive inn tekst tilbyr nettbrett et skjermbasert tastatur.
I 2010 lanserte Apple sin iPad, som revitaliserte markedet for nettbrett. iPad-lignende nettbrett er personlige enheter tenkt brukt til ulike forbrukermedier, for eksempel koble til Internett, se på bilder og videoer, spille, eller lese e-bøker, aviser og blader.
I filmen 2001: En romodyssé (1968) brukes noe som ligner på et nettbrett («newspad»). Filmskaperen Stanley Kubrick fikk ideer fra designere, reklamefolk og «futurister» om hvordan fremtiden ville arte seg.
Hovedtyper
Per 2010 finnes det to forskjellige grupper nettbrett. Den ene er den eldre «notatblokk-PC» (engelsk tablet PC) som hovedsakelig er datamaskiner som er x86-basert, og som er reelt fullt funksjonelle klassiske personlige datamaskiner, med et noe modifisert PC-operativsystem som støtter trykkskjerm i stedet for mus og/eller tastatur. En typisk notatblokk-PC bruker gjerne en pekepenn, fordi den krever høy presisjon for å velge applikasjoner i det grafiske brukergrensesnittet, for eksempel Lukk vindu etc.
På den andre siden er det siden midten av 2010 kommet nye nettbrett-datasystemer som har forlatt det gamle «Wintel»-paradigmet (Windows/Intel), og har laget et annet grensesnitt, og dermed skapt en ny type datautstyr. Disse nettbrettene, som gjerne bruker samme operativsystem som mobiltelefoner, er normalt fingerdrevet, og bruker multitouch, kapasitive berøringsskjermer i stedet for resistive berøringsskjermer for typiske pekepenndrevne systemer (som kjennetegnet de gamle notatblokk-PC-ene). Disse systemene har forlatt x86-forutsetningen (som var påkrevd for å være Windows-kompatibelt), og bruker i stedet en ny versjon av en prosessor fra familien til ARM-arkitekturen, en prosessortype som inntil nylig bare ble brukt i bærbart utstyr, som MP3-spillere og mobiltelefoner.
En notatblokk-PC, eller «tavle-PC», er en datamaskin i notatblokkstørrelse med hovedegenskapene til en fullverdig PC. De er som regel basert på Intels i386-arkitektur, og bruker samme operativsystemer som vanlige PC-er, dog ofte noe modifisert for trykkskjerm (se under).
Typiske notatblokk-PC-er har en pennbasert seriell enhet fra Wacom som dekker skjermflaten og registrerer skrift ved en anodebasert mekanisme. Tastaturet er enten som på en vanlig bærbar datamaskin, bak skjermen, eller ikke-eksisterende (kun på skjermen).
Microsoft Tablet PC
Microsoft er initiativtaker til notatblokk-PC-ene. De har utviklet operativsystemene Windows XP TabletPC Edition og Windows XP TabletPC 2005 Edition. Microsoft har også den beste programvarestøtten for notatblokk-PC-er. Noen viktige er Microsoft OneNote og MindJet MindManager.
Per dags dato finnes det kun støtte for gjenkjenning av engelsk håndskrift.
Linux notatblokk-PC
Linux har innebygd støtte for Wacom Serial Pen Tablet i kjernen, og man kan installere de fleste linux-distribusjonene som er tilgjengelige på en notatblokk-PC. Det største problemet for etterinstallasjon på en notatblokk-PC er gjenkjenning av håndskrift, men også her finnes det programvare; de viktigste er XStroke, Dasher og GOK.
Bruk i Mozilla
Det finnes også et tillegg for å få Tablet Input Panel opp i nettleserne Firefox og Mozilla. Tillegg heter GeckoTIP, og finnes her.
Blåklokkevikua
«Blåklokkevikua» er en vise med tekst av Alf Prøysen, og melodi av Finn Ludt. Melodien ble skrevet først, etter en instruksjon om tematikken fra Prøysen, og deretter ble teksten utformet.
Låta ble skrevet til musikalversjonen av Trost i taklampa, og da spesifikt til Sølvi Wangs fortolkning av hovedrollen som Gudrun Smikkstugun. Musikalen hadde premiere på Det norske teatret 28. april 1963 under Barthold Halles regi, og med ballettinnslag av Edith Roger. Alf Prøysen mente at Sølvi Wangs fremføring av visa var «helt gripende». Sølvi Wang sto også for originalutgivelsen av låta på vinyl og bidro til å gjøre låta til en umiddelbar landeplage. "«Å, du trosten min... Skal du ut att og flyge nå da? På Sølvi Wang-venger.» -Alf Prøysen, 1963"Senere har blant andre Gerdi Schjelderup, Kirsti Sparboe, Marit Bolling, Britt Langlie, Inger Lise Rypdal og Charlotte Frogner spilt denne rollen, og låten har blitt fremført av en rekke norske artister.
Prøysen fortalte om innholdet at Trost i taklampas hovedperson, Gudrun, hadde en drøm om å vende tilbake til hjembygda etter å bodd i byen i mange år. Hun ville komme i blåklokkevikua («blåklokkeuka») oppe i Grågrenda. Blåklokkeuka var tiden mellom slåttonna og skuronna, en kort periode av forholdsvis arbeidsfri i jordbrukssamfunnet.
Ansiktsskjold
Ansiktsskjold er verneutstyr som varierer i utforming og kvaliteter alt etter hva det brukes i forbindelse med.
Det kan brukes for eksempel når det er fare for å bli truffet av flyvende objekter eller løse gjenstander for eksempel under veitrafikk, fra kjemikaliesprut i laboratorier eller i industrien, eller mot smittebærende partikler (som bloddråper, andre dråper eller aerosoler) i helsevesenet eller laboratorier.
Milano–Sanremo 2011
Milano–Sanremo 2011 var den 102. utgaven av klassiker-monumentet Milano–Sanremo. Rittet ble arrangert over 298 km lørdag 19. mars. Matthew Goss vant i spurtoppgjør med åtte andre ryttere.
Ansiktsskjold
Under opptøyer kan politistyrker eller militære styrker utstyres med ansiktshjelmer; de kan være av forskjellig styrke. De såkalt ikkeballistiske ansiktsskjoldene vil ikke kunne gi vern mot prosjektiler fra skytevåpen, men er som regel i stand til å motstå treff av lavere hastighet, som slag eller kastede gjenstander.
Milano–Sanremo 2011
Deltakende lag
25 lag ble invitert til å delta:
Andreas Knudsen
Andreas «Annan» Knudsen (født 23. november 1887 i Drammen, død 11. februar 1982 i Oslo) var en norsk roer og seiler som deltok i de olympiske leker 1908 i London som roer, og i 1920 i Antwerpen som seiler.
Ansiktsskjold
Man kan også bruke uttrykket for slike visirer som man har på ishockeyhjelmer og lignende.
Under faser av koronaviruspandemien i 2020 oppstod det i noen land akutt mangel på ansiktsmasker i helsevesenet.
Andreas Knudsen
Knudsen vant en olympisk sølvmedalje i seiling under sommer-OL 1920 i Antwerpen. Han kom på andreplass, sammen med Einar Torgersen og Leif Erichsen, i 6-metersklassen type 1907 med den norske båten «Marmi» bak belgiske «Edelweiß». Det var fire båter i denne klassen, to norske og to belgiske. «Edelweiß» vant foran de norske båtene «Marmi» og «Stella». Han deltok også i 1908 i London i roing på laget som kom på 5.-plass i åtter med styrmann.
Sulfitt
Sulfitt er et ion som har den kjemiske formelen SO32- der svovel har oksidasjonstall +4. Sulfitter er salter av svovelsyrling.
Liste over fotballklubber i Canada
Liste over fotballklubber i Canada inneholder canadiske fotballklubber som er en del av seriesystemet og som er helprosesjonelle.
Norwegian Dream
Norwegian Dream er en norsk-polsk dramafilm fra 2023 regissert av Leiv Igor Devold. Filmen er Devolds spillefilmdebut. Filmen tar for seg arbeidsinnvandring og utenlandsk arbeidskraft i lakseindustrien i Norge. Hubert Miłkowski spiller hovedrollen som polske Robert som kommer til Frøya i Trøndelag for å jobbe på et laksemottak hvor han innleder et forhold til Ivar, spilt av Karl Bekele Steinland, som er sønn til HR-sjefen. Filmen ble nominert til beste manus, mannlige skuespiller og regi til Amandaprisen 2023.
Handling
Den 19 år gamle polske innvandreren Robert arbeider ved en fabrikk i Trøndelag. Men han blir etter hvert forelsket i sin kollega Ivar, som er adoptiv-sønnen til HR-sjefen på fabrikken. En streik utvikler seg blant de polske arbeiderne ved fabrikken, noe som tester forholdet mellom Robert og Ivar - og med deres andre medarbeidere. Robert må derfor velge mellom pengene han så desperat trenger, og det videre forholdet sitt med Ivar.
Katrin Nabholz
Katrin Nabholz (født 3. april 1986 i Basel) sveitsisk ishockeyspiller som deltok i de olympiske vinterleker 2010 i Vancouver og 2014 i Sotsji.
Nabholz vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0, men tapte semifinalen til Canada med 1-3. Sveits vant bronsefinalen med 4-3 over Sverige.
Florence Schelling
Florence Schelling (født 9. mars 1989), sveitsisk ishockeyspiller som deltok i de olympiske vinterleker 2006 i Torino, 2010 i Vancouver og 2014 i Sotsji. Schelling vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.
Phoebe Stänz
Phoebe Stänz (født 7. januar 1994), sveitsisk ishockeyspiller som deltok i de olympiske vinterleker 2014 i Sotsji.
Stänz vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.
Karim Boudiaf
Karim Boudiaf (født 16. september 1990) er en franskfødt algirsk-qatarsk fotballspiller som spiller for Al-Duhail SC.
Landslaget
Han ble tatt ut i s tropp til VM i fotball 2022 i Qatar.
Kristian Sundtoft
Kristian Sundtoft (født 11. august 1937 i Åmli, død 2. januar 2015 i Lillesand) var en norsk industrimann og politiker.
Han ble første gang innvalgt i Lillesand kommunestyre for Høyre i 1964, og møtte for siste gang i kommunestyret i 2007, etter i alt 28 år. Han var ordfører i Lillesand i periodene 1984–1987 og 1995–1999. Han var også medlem av Aust-Agder fylkesting i 20 år, i årene 1976–1983 som fylkesordfører. Sundtoft var nestleder i Kommunenes Sentralforbund 1980–1988, styreleder i KLP, styreleder i Aust-Agder Næringsliv og leder i Aust-Agder Høyre 1989–1995. Han var vararepresentant til Stortinget fra Aust-Agder i periodene 1965–1969, 1981–1985 og 1993–1997, og møtte i til sammen 30 dager. Han var medlem av Høyre i 44 år frem til høsten 1998, og meldte seg inn i Venstre året etter.
Sundtoft var utdannet siviløkonom fra NHH fra 1963. Etter to år som kontorsjef i Agder Kjøpelag var han fra 1966 ansatt som regnskapssjef, økonomisjef og økonomidirektør i Norton AS i Lillesand, senere en del av Saint-Gobain, med ansvar for blant annet Arendal Smelteverk og en økonomisk fellesfunksjon for silisiumkarbidprodusenter i Norge og Nord-Amerika. Han var internasjonal rådgiver i NHO 1994–1995 og rådgiver i et fellesprosjekt mellom LO, NHO og Aust-Agder fylkeskommune fra 1995.
Kristian Sundtoft var far til tidligere klima- og miljøvernminister Tine Sundtoft.
I 2005 ble han tildelt Kongens fortjenstmedalje i gull.
Stanisław Gąsienica Daniel
Stanisław Gąsienica Daniel (født 6. mars 1951 i Zakopane) er en tidligere polsk skihopper som konkurrerte på 1970-tallet. Hans beste plassering var bronsemedaljen under VM 1970 i Vysoké Tatry i storbakken.
Teretrispa
Utseende
Middelsstore (8,5 -10 millimeter), avlange, ganske flate, blanke, brune bladbiller med gule striper. Antennene er litt lengre enn hode + pronotum med 11 ledd, ganske tynne. Hodet har en pigg mellom antennefestene. Pronotum er firkantet med krumme for- og bakkanter, dekkvingene nokså lange og nesten jevnbrede, med 7-9 rader av grove punkter (tallet øker bakover), med tre opphøyde lengderibber. Beina er temmelig korte.
Stephanispa
Stephanispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Teretrispa
Levevis
Både larver og voksne lever på planter og eter fra dem. Disse artene lever på orkidéer og planter i sivfamilien.
Stephanispa
Utseende
Middelsstore (6 - 9 millimeter), avlange, ganske flate, blanke, rødbrune bladbiller med litt mørkere striper. Antennene er litt lengre enn hode + pronotum med 11 ledd, ganske tynne. Hodet er litt utvidet bak fasettøynene. Pronotum er firkantet med krumme for- og bakkanter, dekkvingene nokså lange og nesten jevnbrede, med 8-13 rader av grove punkter (tallet øker bakover), med tre opphøyde lengderibber. Beina er temmelig korte.
Teretrispa
Utbredelse
Artene er endemiske for Ny-Caledonia.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Stephanispa
Levevis
Både larver og voksne lever på planter og eter fra dem. Denne arten lever på palmer i slekten Freycinetia.
Utbredelse
Artene er endemiske for Ny-Caledonia.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Emei Shan
Emei Shan (kinesisk: 峨嵋山, pinyin: Éméi Shān, Wade-Giles: O-mei Shan) er et 3077 meter høyt fjell i fylket av samme navn i provinsen Sichuan i vestre Kina. Namnet anses å stamme fra et likelydende men annerledes skrevet ord, 蛾眉 Éméi), som betyr «de sarte øyenbryn[s fjell]», som i så fall spiller på bergkammens grasiøse vindinger.
Emei Shan er et av de hellige fjell i Kina som både taoismen og kinesisk buddhisme har felles. Emei Shans beskyttende bodhisattva er Samantabhadra, kjent på mandarin som Puxian.
Legenden forteller at bodhisattva Samantabhadra en gang kom flyvende til fjellet på sin trehodede hvite elefant. I tempelet Wànnián-Sì (10.000-års-tempelet), det eldste av de nå bevarte templer på fjellet, bygd på 800-tallet, står en 8,5 meter høy statue av bodhisattvaen på sin elefant. Det skal være lykkebringende å stryke hendene langs elefantens sider.
De fleste av de over hundre templene på fjellet ble ødelagt under kulturrevolusjonen. I dag (2013) er om lag to dusin templer atter i drift.
Noen buddhistiske og taoistiske klostre i området var kjent for å trene tradisjonell kinesisk kampsport.
Sammen med kjempebuddhaen i Leshan er Emei Shan et verdensarvsted.
Ragnar Kierulf
Liv og virke
Ragnar Kierulf var født i Meråker men vokste opp i Drammen. I guttedagene fikk han undervisning i pianospill av Eyvind Alnæs. Etter avlagt eksamen ved Kristiania Handelsgymnasium reiste han til Beijing hvor han ble til utbruddet av første verdenskrig. På vei hjem ble han stoppet i Vladivostok hvor han fikk seg jobb og fartet rundt i Sibir i åtte år. Etter den russiske revolusjonen reiste han hjem og grunnla i 1923 firmaet Kardex & System A/S i Oslo, som leverte kartotekskap og arkivsystemer. Hans sterke musikkinteresse førte ham i 1937 til en medarbeiderstilling i TONO. I 1945 ble han ansatt som intendant i Filharmonisk Selskaps Orkester hvor han ble til 1949. I 1949 overtok han som administrerende direktør i TONO etter Mathieu Berckenhoff, hvor han ble fram til 1965.
Leif Erichsen
Leif Erichsen (født 15. oktober 1888 i Vestfossen, Øvre Eiker, død 4. mars 1924 i Drammen) var en norsk seiler som deltok i de olympiske leker 1920 i Antwerpen.
Ischnispa
Ischnispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (6,7 - 7,5 millimeter), lange og tynne, ganske flate, blanke, guloransje til svarte bladbiller. Antennene er litt lengre enn hode + pronotum med 11 ledd, ganske tynne. Hodet har et kort horn mellom antennefestene. Pronotum er firkantet, dekkvingene nokså lange og jevnbrede, med 6-8 rader av grove punkter (tallet øker bakover), med tre opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Disse artenes vertsplanter er ukjente, men de fleste andre Cryptonychini lever på palmer.
Utbredelse
Artene er endemiske for Ny-Guinea.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Nina Waidacher
Nina Waidacher (født 23. august 1992), sveitsisk ishockeyspiller som deltok i de olympiske vinterleker 2014 i Sotsji.
Waidacher vant en olympisk bronsemedalje i ishockey under vinter-OL 2014 i Sotsji. Hun var med på det sveitsiske laget som kom på tredjeplass i ishockeyturneringen for damer bak Canada og USA. De vant kvartfinalen mot Russland med 2-0 men tapte semifinalen til Canada med 1-3. Sveits vant bronsefinalen med 4-3 over Sverige.
Callipechis
Callipechis er en slekt av fargerike biller som hører til gruppen skarabider (Scarabaeoidea).
Utseende
En middelsstor, avlang gullbasse med gule bein. Dekkvingene har dype lengdefurer.
Levevis
Larvene lever gjerne i råtnende ved eller annet dødt, organisk materiale.
Utbredelse
Slekten er utbredt på Madagaskar.
Liste over fotballklubber i Chile
Liste over fotballklubber i Chile inneholder chilenske fotballklubber som er en del av seriesystemet.
Urtegata (Oslo)
Urtegata (9–45, 6A–50) er en gate i Oslo, bydel Gamle Oslo. Den går fra Vahls gate til Platous gate. Navnet vedtatt i 1866, sannsynligvis etter den tidligere gartneri-hagen ved enden av gata (nr. 50).
Ved nr. 50 starter parken Gartnerløkka, som går i bratt terreng opp til Enerhaugen.
Peter Kaiser
Peter Kaiser (født 4. desember 1958 i Klagenfurt, Kärnten) er en østerriksk politiker som representerer SPÖ. Han har vært Landeshauptmann, det vil si leder for delstatsregjeringen, i Kärnten siden 28. mars 2013.
Kaiser studerte sosiologi og pedagogikk mens han jobbet som kontraktansatt i Kärntens delstatsregjering. I 1993 ble han doktor i filosofi. Politisk hadde han sin første politiske funksjon i 1981 som styreleder for Kärntens ungdomsavdeling av SPÖ. I 1986 til 1989 var han i kommunerådet i Klagenfurt. Han ble først Landestagsrepresentant for Kärntens parlament i 1989 til 1994, og deretter i 1997 og 2001 til juli 2008. Fra 2005 av var han Klagenfurts partiformann for SPÖ. I 2010 ble han formann for hele Kärntens SPÖ. Den 3. mars 2013 ble han førstekandidaten for å lede en eventuell regjering med SPÖ, som under valget ble det dominerende partiet. Med 30 av 36 stemmer ble han den 28. mars valgt som leder for Kärntner Landtag, altså Landeshauptmann. Som den første regjeringssjef i Kärnten snakket han et par ord slovensk i sin innsettingstale.
Roger Bushell
Roger Joyce Bushell (født 30. august 1910 i Springs i Transvaal i Sør-Afrika, død 29. mars 1944 i Ramstein i Tyskland) var en sørafrikansk-født britisk pilot i Royal Air Force som satt i tysk fangenskap under den andre verdenskrig. Han er kjent for å ha organisert og ledet den berømte flukten fra den tyske fangeleiren, Stalag Luft III. Denne leiren hadde maksimum sikkerhet og var tilsiktet allierte krigsfanger som måtte voktes bedre fordi de tidligere hadde klart å rømme fra andre fangeleirer. Den kjente flukten ble brukt som grunnlag for filmen The Great Escape fra 1963.
Bushell ble offisielt oppnevnt til skvadronsjef i RAF den 1. januar 1940. Under skvadronens første kamp mot fiendtlige fly den 23. mai 1940, mens skvadronen var på patrulje i nærheten av Calais, ble Bushell kreditert med å skade to fiendtlige jagerfly av før han selv ble skutt ned. Bushell krasjlandet sin Spitfire på tysk-okkupert område, og han ble tatt til fange før han fikk mulighet til å komme seg i sikkerhet. I den tyske fangeleiren gravde fangene tre forskjellige tunneler som skulle føre dem ut i friheten. Årsaken til at fangene skulle bygge tre separate tunneler, var for at muligheten til å rømme skulle bli større. Dersom tyskerne oppdaget én av tunnelene, ville de ikke tro at det fantes flere tunneler.
Jorden de gravde ut fra tunnelene tømte de ut i leiren uten at fangevokterne oppdaget det. I august 1943 ble den ene av de tre tunnelene oppdaget av tyskerne, men de to andre tunnelene ble ikke oppdaget. 24. mars 1944 var den ene tunnelen klar til bruk. Men de mange hundre fangene kunne ikke stikke av samtidig så det ble trukket lodd om hvem som fikk dra først. Men tyskerne oppdaget flukten mens de pågikk og bare 76 krigsfanger klarte å redde seg unna. 73 av disse ble senere tatt til fange igjen. Bushell ble tatt til fange dagen etter flukten mens han sto på en togstasjon sammen med en annen av de rømte krigsfangene. Tre dager senere ble begge skutt av tyskerne.
Mike Todd
Michael «Mike» Todd (født 22. juni 1909, død 22. mars 1958) var en amerikansk teater- og filmprodusent, best kjent for sin produksjon av Around the World in 80 Days i 1956, som ga ham en Oscar for beste film. Han er også kjent som den tredje av Elizabeth Taylors syv ektemenn, og er den eneste hun ikke skilte seg fra (hun ble hans enke). Todd er også kjent for å være drivkraften bak utviklingen av Todd-AO-bredfilmformat.
Tidlig liv
Familien flyttet til Chicago, de kom dit samme dag som første verdenskrig sluttet. Todd ble utvist fra skolen i sjetteklasse fordi han hadde spilt kort på skolens område. Da han gikk på High School iscenesatte han skolens teaterstykke: The Mikado, som ble en suksess. (Etter at han hadde skiftet navn til Mike Todd produserte han en jazz-versjon av musikalen på Broadway i 1939. )
Til slutt droppet han ut fra high school og hadde ulike jobber, blant annet som skoselger og vindusdekoratør. En av de første var i en drugstore. Da drugstoren gikk konkurs hadde Todd skaffet seg nok medisinske kunnskaper fra sitt arbeide til å bli ansatt ved Chicagos Michael Reese Hospital som en slags «sikkerhetsvakt» som skulle stoppe besøkende i å ta inn mat som ikke skulle være en del av pasientenes diett.
Byggearbeider
Todd begynte sin karriere i bygningsindustrien hvor han skaffet seg en formue, men som han like fort tapte. Han startet en fagskole for murere, College of Bricklaying of America, og kjøpte materialer på kreditt for å undervise i muring. Skolen ble tvunget til å stenge da murernes fagforening ikke så hans skole som et akseptert skoletilbud. Todd og hans bror, Frank, startet deretter deres eget byggefirma.
Tilnærming til filmindustrien
Hans første tilnærming til filmindustrien var mens han utførte arbeider for et studio i Hollywood i overgangstiden mellom stumfilm og lydfilm. Selskapet som han eide sammen med sin bror, gikk konkurs tidlig under det store børskrakket i 1929. Han hadde enda ikke fylt tjue da han tapte over en million dollar (tilsvarer omtrent 14 millioner dollar i dag). Han giftet seg med en tidligere venninne fra skolen, Bertha Freshman den 14. februar 1927, og ble far til en sønn, men stod uten tak over hodet for sin familie. Todds neste forretninger var ustabile og mislykkede og førte til konkurs flere ganger.
Teaterimpresario
Under Verdensutstillingen i Chicago 1933 produserte Todd en attraksjon kalt "Flame Dance". Dette var en forestilling, hvor brennbart materiale skulle fortære danserinnens kostyme og etterlate henne naken. Forestillingen påkalte så mye oppmerksomhet at det kom et tilbud fra en nattklubb i New York, Casino de Paris. Todd fikk nå sin første smak av Broadway med dette engasjementet, at han ble bestemt på å finne et arbeide der.
Etter å ha sett Federal Theatres oppsetning av forestillingen The Swing Mikado, en tilnærming til Gilbert og Sullivans opera The Mikado med en hel afroamerikansk besetning, unnfanget av Harry Minturn, bestemte Todd seg for å gjøre sin egen versjon på Broadway, The Hot Mikado. Dette til tross for protester fra Federal Theatre som hadde The Hot Mikado med Bill "Bojangles" Robinson i rollen. Oppsetningen hadde premiere på Broadway 22. mars 1939. Den etterfølgende suksessen av Todds oppsetning og de store kostnadene, førte til finansiell krise for Federal Theatre i Chicago som måtte legge ned.
Show på Verdensutstillingen
Todds suksess på Broadway ga ham mot til å forsøke å utfordre showmannen, Billy Rose. Todd besøkte Grover Whelan, president for Verdensutstillingen i New York (1939), med forslag om å vise sitt Broadway-show på verdensutstillingen. Whelan ble ivrig etter å få dette showet på utstillingen, og han dekket Todds kostnader ved å avslutte tidlig på Broadway. Billy Rose, som hadde et eksklusivt forbehold i sin kontrakt, møtte Todd hvor Rose fikk vite at kontrakten hans dekket bare nye former for underholdning. For å unngå konkurranse, ble Rose enig i å promotere Todds produksjon sammen med sin egen. Todd gjorde 17 oppsetninger på Broadway i løpet av sin karriere, innbefattet den suksessfulle, burleske revy Star and Garter med komikeren Bobby Clark, videre The Naked Genius skrevet av og med medvirkning av stripperen Gypsy Rose Lee, og en 1945 oppsetning av Hamlet med Maurice Evans som Hamlet. Hans største suksess var musikaler.
Bredfilm og filmproduksjon
I 1950 dannet Mike Todd Cinerama sammen med Lowell Thomas og oppfinner Fred Waller. Selskapet ble dannet for å utvikle Cinerama, et bredfilmformat oppfunnet av Waller. De brukte tre filmprosjektører for å skape et sammensatt bilde på et buet lerret. Den første Cinerama-filmen This is Cinerama, ble vist i september 1952.
På 1950-tallet skaffet Todd seg teatre i Chicagos sentrum: the Harris and Selwyn Theaters. Selwyn fikk nytt navn: Michael Todd's Cinestage og ble spesielt tilpasset for visning av Todd-AO produksjoner, mens Harris fikk navnet Michael Todd Theatre og var en mer vanlig kinosal. Fasaden på begge kinoene er fortsatt inntakt, og er i dag del av Goodman Theatre Complex, selv om det opprinnelige interiøret er fjernet.
En roman av William Woolfolk fra tidlig 1960-tallet med tittelen: My Name Is Morgan, var løselig basert på Todds liv og karriere.
Personlig liv
Sytten år gammel giftet Todd seg med Bertha Freshman i Crown Point, Indiana på Valentinsdagen i 1927. Han hadde vært interessert i Freshman siden skoledagene, fjorten år gammel, men trengte tid til å bli fortrolig før han ba henne ut. I 1929 ble parets sønn Mike Todd, Jr. født. Hans fars død i 1931 ble et vendepunkt for Todd; han bestemte seg for å endre sitt navn til Mike Todd, den dag hans far døde.. Todds hustru, Bertha døde av pneumothorax (sammenfalt lunge) 12. august 1946 i Santa Monica, California mens hun ble lungeoperert ved St. John's Hospital for skadet bindevev i en finger. Todd og Bertha var separert da hun døde. Mindre enn en uke før Freshmans død, hadde han levert skilsmissepapirene.
Nytt ekteskap
Den 5. juli 1947 giftet Todd seg med skuespillerinnen Joan Blondell. De ble skilt 8. juni 1950 etter at Blondell oppga skilsmisseårsak til 'mental grusomhet'.
Todds nye ekteskap ble med skuespillerinnen Elizabeth Taylor som han tidvis hadde hatt et forhold til. De utvekslet ringer 2. februar 1957. Seremonien skjedde i Mexico og ble administrert av borgermesteren i Acapulco. Det var tredje ekteskap for dem begge, og bruden var 24 år gammel og hennes brudgom 47 år. Todd og Taylor fikk en datter, Elizabeth Frances (Liza) Todd, som ble født 6. august 1957.
Død
Den 22. mars 1958 havarerte Todds private fly Lucky Liz, nær Grants New Mexico. Flyet, en tomotors Lockheed Lodestar, fikk problemer med den ene motoren, trolig på grunn av overbelastning. Det var fare for nedising og de fløy i en høyde som var for høy til å fly på en motor. Flyveren mistet kontroll og krasjet. Alle fire ombord omkom. Fem dager før havariet hadde Todd fløyet i dette flyet til Albuquerque for å promotere en visning av Michael Todd's Around the World in 80 Days. I tillegg til Todd, var de som omkom i havariet manuskriptforfatter Art Cohn, som skrev på Todds biografi: The Nine Lives of Michael Todd, pilot Bill Verner og co-pilot Tom Barclay. Da flyets regulære co-pilot ikke dukket opp, trådte Tom Barclay inn som erstatning. Todd var underveis til New York for å motta New York Friars Clubs pris "Showman of the Year". Elizabeth Taylor, som hadde fått fri fra innspillingen av Cat on a Hot Tin Roof for anledningen, ønsket å fly til New York med sin mann, men ble hjemme på grunn av forkjølelse etter at hennes bønn om å få være med, var blitt overkjørt av Todd. Bare timer før havariet hadde Todd beskrevet flyet som sikkert og ringt sine venner, inklusive Joseph Mankiewicz og Kirk Douglas i et forsøk på å rekruttere en gin rummy makker for turen: "Ah, c'mon," he said. "It's a good, safe plane. I wouldn't let it crash. I'm taking along a picture of Elizabeth, and I wouldn't let anything happening to her. P